# Adatkezelési tájékoztató

**a választási eljárásban résztvevő szavazatszámláló bizottsági tagok jelentkezésével és kiválasztásával kapcsolatos személyes adatok kezeléséről**

Tájékoztatjuk, hogy a választási eljárásban részt vevő Szavazatszámláló Bizottsági Tagok / póttagok jelentkezése, a kiválasztási eljárás és a választási eljárás lefolytatása céljából az alábbi személyes adatait kezeljük.

**A kezelt adatok köre:**

* A szavazatszámláló bizottsági tagnak / póttagnak jelentkező személy:
	+ neve (családi és utónév),
	+ születési neve (családi és utónév),
	+ születési ideje,
	+ anyja neve,
	+ lakóhelye,
	+ személyi azonosítója,
	+ telefonszáma,
	+ e-mail címe.
* Az összeférhetetlenségi nyilatkozaton kezelt adatok:
	+ név (családi és utónév),
	+ születési idő,
	+ lakóhely.

Az Adatkezelő hatáskörében eljáró ügyintéző a választási jogosultságot és a lakóhely adatokat a Nemzeti Választási Rendszerben ellenőrzi, egyebekben az Adatkezelő nem kezel olyan személyes adatot, amelyet nem az érintettől gyűjt.

**Az alkalmazott jogszabályok:**

* A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az Európai Parlament és Tanács (EU) 2016/679 Rendelete (a továbbiakban: GDPR)Az információs önrendelkezési jogról és az információszabadságról szóló 2011. évi CXII. törvény;
* A választási eljárásról szóló 2013. évi XXXVI. törvény;
* Magyarország helyi önkormányzatairól szóló 2011. évi CLXXXIX. törvény.

**Az adatkezelés jogalapja:**

A GDPR) 6. cikk (1) bekezdés e) pontja alapján az adatkezelés az Adatkezelő közérdekű feladatának végrehajtásához szükséges. Az érintett telefonszáma, email címe esetén az adatkezelés jogalapja a GDPR 6. cikk (1) bekezdés a) pontja, mely szerint az érintett hozzájárulását adta személyes adatainak kezeléséhez. A telefonszámot és e-mail címet kizárólag a szavazatszámlálói bizottsági feladatok ellátásával összefüggésben, kapcsolattartás céljából kezeljük.

**A személyes adatok címzettjei:**

A szavazatszámláló bizottsági tagnak jelentkező személy neve (családi és utónév) Battonya Város Önkormányzat Képviselő-testülete részére kerül megküldésre a döntés meghozatala céljából. A Képviselő-testület által a szavazatszámláló bizottsági tagok kiválasztásáról szóló határozata a [www.battonya.hu](http://www.battonya.hu) weboldalon közzétételre kerül. A megválasztott tagok névjegyzékét, az elfogadó nyilatkozatokat, valamint a megbízóleveleket a rajtuk szereplő személyes adatokkal a Nemzeti Választási Irodának továbbítjuk.

A kezelt adatokat az Adatkezelő hatáskörében eljáró valamennyi olyan ügyintézője megismerheti, akinek a feladatkörébe tartozik a szavazatszámláló bizottság tagjainak kiválasztásával, megbízásával kapcsolatos eljárás lefolytatása.

**A személyes adat tárolásának ideje:**

Az Adatkezelő a személyes adatokat az önkormányzati hivatalok egységes irattári tervének kiadásáról szóló 78/2012. (XII.28.) BM rendelet szerint 15 évig kezeli, őrzi meg, majd azokat 15 év eltelte után a Magyar Nemzeti Levéltár Békés Megyei Levéltára (5700 Gyula, Petőfi tér 2.) részére továbbítja.

Az önkéntes hozzájárulása alapján kezelt személyes adatait (e-mail cím, telefonszám) ez irányú kérelmét követően haladéktalanul töröljük. Ilyen irányú kérelem hiányában az önként megadott kapcsolattartási adatokat a választási eredmények megállapítását követően töröljük.

Az adatkezeléssel, valamint az ahhoz fűződő jogaival kapcsolatban bármikor kérhet tájékoztatást alábbi elérhetőségeinken:

|  |  |
| --- | --- |
| Adatkezelő neve: | Battonya Város Önkormányzata |
| Postai címe: | 5830 Battonya, Fő utca 91. |
| E-mail címe: | jegyzo@battonya.hu |
| Telefonszáma: | 06/68/456-000 |
| Adatvédelmi tisztviselő neve: | Hanganov Kft.  |
| Adatvédelmi tisztviselő elérhetősége: | drpapp.balint@hanganov.hu  |

Személyes adatai védelméhez fűződő jogai megsértése esetén további jogorvoslati lehetőségért a Nemzeti Adatvédelmi és Információszabadság Hatósághoz (NAIH) fordulhat, alábbi elérhetőségein:

|  |  |
| --- | --- |
| Hivatalos név: | Nemzeti Adatvédelmi és Információszabadság Hatóság |
| Postai cím:  | 1363 Budapest, Pf.: 9. |
| Telefonszám: | +3613911400  |
| E-mail:  | ugyfelszolgalat@naih.hu |
| Weboldal: | [www.naih.hu](http://www.naih.hu/) |

Személyes adatainak védelme érdekében bírósághoz is fordulhat, amely esetben a bíróság soron kívül jár el. Keresetét az Ön döntése alapján lakóhelye (állandó lakcím) vagy tartózkodási helye (ideiglenes lakcím) szerint illetékes törvényszéknél nyújthatja be.